Publication: Magyar Közlöny
Issue: MK-1999-120 (Year: 1999, Number: 120)
Era: 1990-2004
Section: 
Paragraph Index: 223

1. A Szerződő Felek lemondanak más Szerződő Féllel szemben minden kártérítés iránti igényükről a tulajdonukat képező és szárazföldi, tengerészeti vagy légi erejük által használt javaikban okozott kár esetén, amennyiben a kár (i) okozója a másik Szerződő Fél fegyveres erejének tagja vagy polgári alkalmazottja, és a károkozás az Észak- 1999/120. szám atlanti Szerződés tevékenységével kapcsolatos szolgálatteljesítés közben történt, vagy (ii) a másik Szerződő Fél tulajdonában lévő és fegyveres ereje által használt gépjármű, hajó vagy légijármű alkalmazása során keletkezett, feltéve, hogy vagy a károkozó gépjármű, hajó vagy légijármű az Észak-atlanti Szerződés műveleteivel kapcsolatban került alkalmazásra, illetve, hogy a kár így használt tulajdonban keletkezett. Tengeri mentés címén jelentkező igényéről egy Szerződő Fél bármely más Szerződő Féllel szemben lemond, amennyiben a megmentett hajó vagy rakomány az egyik Szerződő Fél tulajdonában és fegyveres erői használatában volt az Észak-atlanti Szerződés műveleteivel kapcsolatban.

Source: https://magyarkozlony.hu/hivatalos-lapok/b49507c12ea8e4d5e1a55e7d4c3f24fd75161ec5/dokumentumok/e71d3e90adcd4f2b7b1964be2f308008fde02934/letoltes